stanford-oval/wikipedia huggingface dataset:
Tiejärvi (Ylöjärvi)
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Puntasojan valuma-alueeseen (35.358) se kuuluu. Järven vedenpinnan korkeus on 189,8 metriä mpy.
Tiiviste (tekniikka)

Tiiviste on koneenelin, jota käytetään eristämään nestemäisiä tai kaasumaisia aineita toisistaan, pitämään painetta tai estämään likaantuminen. Tiivistyminen voi perustua adheesioon tai puristukseen. Tiivistykset voidaan jaotella kiinteisiin ja liikkuviin. Liikkuvat tiivistykset voivat perustua kosketuksellisiin tai kosketuksettomiin tiivisteisiin. Kosketuksettomat tiivistykset, esimerkiksi sokkelotiivisteet, sallivat pientä vuotoa.
Tiivisteitä ovat esimerkiksi:
Huulitiviste ("Stefa")
Liukurengastiiviste
O-rengas
Aiheesta muualla

Kuvia tai muita tiedostoja aiheesta Tiiviste (tekniikka) Wikimedia Commonsissa
The Last Duel

| The Last Duel |
| --- | --- |

Ohjaaja:  Ridley Scott
Käsikirjoittaja:   Nicole Holofcener  Ben Affleck  Matt Damon 
Tuottaja:   Ridley Scott  Kevin J. Walsh  Jennifer Fox  Nicole Holofcener  Matt Damon  Ben Affleck 
Säveltäjä:  Harry Gregson-Williams
Kuvaaja:  Dariusz Wolski
Leikkaaja:  Claire Simpson
Pääosat:   Matt Damon  Adam Driver  Jodie Comer  Ben Affleck 
Valmistustiedot
Valmistusmaa:   Yhdysvallat  Yhdistynyt kuningaskunta 
Tuotantoyhtiö:  20th Century Studios
Levittäjä:  20th Century Studios Disney+
Ensi-ilta:   2021-09-1010. syyskuuta 2021 (Venetsia)  2021-10-1515. lokakuuta 2021 (Suomi)  
Kesto:  152 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
The Last Duel on vuonna 2021 ensi-iltansa saanut historiallinen draamaelokuva, jonka on ohjannut Ridley Scott. Se perustuu Eric Jagerin tietokirjaan The Last Duel: A True Story of Crime, Scandal, and Trial by Combat in Medieval France, joka kertoo todellisesta raiskaussyytteestä ja siitä seuranneesta kaksintaistelusta Ranskassa vuonna 1386. Elokuvan käsikirjoittivat Nicole Holofcener, Ben Affleck ja Matt Damon. Elokuvan päärooleissa näyttelevät Damon, Adam Driver, Jodie Comer ja Affleck.
The Last Duel sai maailmanensi-iltansa Venetsian elokuvajuhlilla 10. syyskuuta 2021. Suomessa sen ensi-ilta oli 15. lokakuuta 2021.
Juoni

Elokuvan päähenkilöt ovat ritari Jean de Carrouges, ritari Jacques Le Gris ja Jeanin vaimo Marguerite de Carrouges. Elokuva kertoo samoista tapahtumista vuorotellen näiden kolmen eri hahmon näkökulmista.
Jeanin tarinassa Jacques on hänen ystävänsä, joka pettää hänen luottamuksensa useita kertoja liittouduttuaan Jeanin isännän, Alençonin kreivin Pierre II:n kanssa. Lopulta Marguerite kertoo Jeanille Jacquesin raiskanneen hänet. Jean vaatii Jacquesia oikeuden eteen. Koska kreivi Pierre ei suostu tuomitsemaan ystäväänsä Jacquesia, Jean anoo Ranskan kuninkaalta Charles VI:lta luvan oikeudelliseen kaksintaisteluun Jacquesin kanssa.
Jacquesin tarinassa Jacques ei juonittele Jeania vastaan, vaan Jean joutuu itse vaikeuksiin kyvyttömyytensä ja kiivasluonteisuutensa vuoksi. Jacques ihastuu Margueriteen ja viettelee hänet onnistuneesti. Tämän jälkeen Marguerite ja Jean syyttävät valheellisesti Jacquesia raiskauksesta. Puhdistaakseen maineensa Jacques ottaa Jeanin kaksintaisteluhaasteen vastaan.
Margueriten tarinassa Marguerite yrittää olla Jeanille hyvä vaimo, vaikka Jean kohtelee häntä usein huonosti. Jacques tunkeutuu Margueriten kotiin ja raiskaa hänet, vaikka hän sanoo Jacquesille monta kertaa ei. Margueriten kerrottua raiskauksesta Jean syyttää aluksi häntä tapahtuneesta, mutta kääntää lopulta vihansa Jacquesiin. Jean vaatii kaksintaistelua Jacquesin kanssa, vaikka hänen tappionsa taistelussa tarkoittaisi Margueriten tuomitsemista väärästä valasta ja polttamista roviolla. Lopulta Jean kuitenkin surmaa Jacquesin kaksintaistelussa, jolloin Jacquesin syyllisyys katsotaan todistetuksi ja Marguerite pelastuu.
Rooleissa

| 0 | 1 | 2 |
| --- | --- | --- |
|  Matt Damon  | … |  ritari Jean de Carrouges   |
|  Adam Driver  | … |  ritari Jacques Le Gris   |
|  Jodie Comer  | … |  Jeanin vaimo Marguerite de Carrouges   |
|  Ben Affleck  | … |  Alençonin kreivi Pietari II   |
|  Harriet Walter  | … |  Jeanin äiti Nicole de Carrouges   |
|  Alex Lawther  | … |  Ranskan kuningas Kaarle VI   |
Vastaanotto

Helsingin Sanomien kriitikko Pertti Avola antoi elokuvalle kolme tähteä viidestä. Hänen mukaansa "draamallisesti The Last Duel on energinen, mutta myös sanottavansa katsojan syliin turhankin osoittelevasti kaatava". Rotten Tomatoes -sivusto on kirjannut 287 The Last Duelin arvostelua, joista 85 prosenttia on myönteisiä.
The Last Duel epäonnistui kaupallisesti, sillä se maksoi 100 miljoonaa dollaria mutta tuotti maailmanlaajuisesti vain 30,1 miljoonan dollarin lipputulot. Suomen elokuvateattereissa The Last Duel sai 7 201 katsojaa.
Aiheesta muualla

Virallinen sivusto
The Last Duel Internet Movie Databasessa (englanniksi)
The Last Duel Elonet.
Tim Hug

Hug Ramsaussa 2016.
Tim Hug (s. 11. elokuuta 1987 Solothurn) on sveitsiläinen yhdistetyn hiihtäjä.
Yhdistetyn maailmancupissa Hug kilpaili ensimmäisen kerran 26. tammikuuta 2008 Seefeldissä. Ensimmäiset maailmancupin pisteensä hän saavutti Kuusamossa marraskuussa 2009 oltuaan normaalikilpailun 21:s. Kaudella 2013–2014 Hug saavutti ensimmäisen voittonsa (ja palkintosijansa) maailmancupissa voittamalla Tšaikovskin ensimmäisen osakilpailun. Kaudella 2016–2017 hän oli toinen Sapporossa.
Hug sijoittui Liberecin MM-kilpailuissa 2009 suurmäen Gundersen-kilpailussa 30:nneksi, yhteislähdössä 39:nneksi ja normaalimäen Gundersen-kilpailussa 41:nneksi. Vancouverin olympialaisissa 2010 hän oli joukkuekilpailussa yhdeksäs, suurmäen Gundersen-kilpailussa 33:s ja normaalimäen vastaavassa kilpailussa 35:s. Oslon MM-kilpailuissa 2011 Hug oli joukkuekilpailun kahdeksas ja suurmäen Gundersen-kilpailun 32:s. Val di Fiemmen MM-kilpailuissa 2013 hän oli suurmäen Gundersen-kilpailun 33:s ja normaalimäen kilpailun 39:s. Šotsin olympialaisissa 2014 hän oli suurmäen Gundersen-kilpailun 24:s ja normaalimäen 27:s. Falunin MM-kilpailuissa 2015 suurmäen Gundersen-kilpailussa 15:nneksi. Lahden MM-kilpailuissa 2017 hän oli suurmäen Gundersen-kilpailussa neljästoista ja normaalimäessä viidestoista. Pyeongchangin olympialaisissa 2018 hän tuloksensa olivat täysin samat, mitä edellisissä olympialaisissa. Seefeldin MM-kilpailuissa 2019 Hug sijoittui suurmäen Gundersen-kilpailussa 19:nneksi.
Tielampi (Kivijärvi)

| Tielampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°07′10″N, 25°21′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Kinasenpuro Muuruejärveen 
Järvinumero:  14.432.1.006
Mittaustietoja
Pinnankorkeus:  153,5 m  
Pituus:  590 m  
Leveys:  110 m  
Rantaviiva:  1,287 km  
Pinta-ala:  3,961 ha  
Tilavuus:  0,0002242 km³ 
Keskisyvyys:  5,66 m  
Suurin syvyys:  13,9 m  
Saaria:  ei saaria 
 fiTielampi 
Tielampi  on Keski-Suomessa Kivijärvellä  Riihiperän lähellä sijaitseva lampi.
Maantietoa

Lampi on 590 metriä pitkä, 110 metriä leveä, ja sen pinta-ala on 4,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 224 200 kuutiometriä. Sen keskisyvyys on 5,7 metriä ja suurin syvyys on 13,9 metriä. Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Muuruejärven alueeseen (14.432) se kuuluu. Lammen vedenpinnan korkeus on 153,5 metriä mpy.
The Vixen

| The Vixen |
| --- | --- |

Ohjaaja:  J. Gordon Edwards
Käsikirjoittaja:  Mary Murillo
Tuottaja:  William Fox
Kuvaaja:  Phil Rosen
Pääosat:  Theda Bara Herbert Heyes
Valmistustiedot
Valmistusmaa:   Yhdysvallat
Tuotantoyhtiö:  Fox Film Corporation
Levittäjä:  Fox Film Corporation
Ensi-ilta:   3. joulukuuta 1916
Kesto:  60 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
The Vixen (myös The Love Pirate) on vuonna 1916 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Herbert Heyes. The Vixen kertoo hemmotellusta amiraalin tyttärestä, joka viettelee sisarensa jokaisen miesystävän.
Mary Murillo laati elokuvan käsikirjoituksen, ja William Fox toimi elokuvan tuottajana. Fox Film Corporation oli elokuvan tuotanto- ja jakeluyhtiönä. The Vixen kuvattiin Foxin studioilla New Jerseyn Fort Leessä, ja elokuva sai ensi-iltansa Yhdysvalloissa 3. joulukuuta vuonna 1916. The Vixen on nykyisin listattu kadonneeksi elokuvaksi.
Näyttelijät

| 0 | 1 | 2 |
| --- | --- | --- |
|  Theda Bara  | … |  Elsie Drummond   |
|  Herbert Heyes  | … |  Knowles Murray   |
|  Mary Martin  | … |  Helen Drummond   |
|  A. H. Van Buren  | … |  Martin Stevens   |
|  George Clarke  | … |  amiraali Drummond   |
|  Carl Gerard  | … |  Charlie Drummond   |
|  George Odell  | … |  hovimestari   |
Aiheesta muualla

The Vixen Internet Movie Databasessa (englanniksi)
The Vixen AllMoviessa. (englanniksi)
The Vixen Silent era -sivustolla (englanniksi)
Tiejärvi (Viitasaari)

| Tiejärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°07′33″N, 25°56′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Ketsunpuroon 
Järvinumero:  14.421.1.040
Mittaustietoja
Pinnankorkeus:  106,6 m  
Pituus:  460 m  
Leveys:  90 m  
Rantaviiva:  0,943 km  
Pinta-ala:  2,659 ha  
Tilavuus:  0.000043 km³ 
Keskisyvyys:  1,62 m  
Suurin syvyys:  3 m  
Saaria:  ei saaria 
 fiTiejärvi 
Tiejärvi  on Keski-Suomessa Viitasaarella  Kymökosken lähellä sijaitseva järvi.
Maantietoa

Järvi on 460 metriä pitkä, 90 metriä leveä, ja sen pinta-ala on 2,7 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 43 000 kuutiometriä. Sen keskisyvyys on 1,6 metriä ja suurin syvyys on 3,0 metriä. Sen rantaviivan pituus on 950 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Järven vedenpinnan korkeus on 106,6 metriä mpy.
The Last of a Dying Breed

| The Last of a Dying Breed Scarface |
| --- | --- | --- |

Studioalbumin tiedot
 Äänitetty : 1999 - 2000
 Julkaistu: 3. lokakuuta 2000
 Tuottaja(t): Scarface N.O. Joe Mr. Lee Erick Sermon Mike Dean Swift Tone Capone
 Tyylilaji: Gangsta rap
 Levy-yhtiö: Rap-a-Lot Records
Muut kannet

Scarfacen muut julkaisut
| My Homies 1998 | The Last of a Dying Breed 2000 | The Fix 2002 |
The Last of a Dying Breed on rap-artisti Scarfacen kuudes studioalbumi, joka julkaistiin 3. lokakuuta 2000. Screwed & Chopped versio ilmestyi 29. maaliskuuta 2005.
Kappaleluettelo

| 0 | 1 | 2 | 3 |
| --- | --- | --- | --- |

| # | Kappale | Vierailet artisti(t) | Aika |
| 1. | "11-09-70 (Intro)" |  | 0:32 |
| 2. | "The Last Of A Dying Breed" |  | 3:10 |
| 3. | "Look Me In My Eyes" |  | 3:36 |
| 4. | "It Ain't Part II" |  | 3:13 |
| 5. | "They Down With Us" | UGK | 4:43 |
| 6. | "Sorry For What?" |  | 4:38 |
| 7. | "O.G. To Me" | Jayo Felony, Daz Dillinger, Kurupt | 5:12 |
| 8. | "The Gangsta Shit" |  | 4:12 |
| 9. | "Conspiracy Theory" |  | 3:39 |
| 10. | "Watch Ya Step" |  | 3:41 |
| 11. | "Get Out" | Jay-Z | 3:27 |
| 12. | "In & Out" | Devin the Dude, Too Short | 4:34 |
| 13. | "And Yo" | Redman , Young Noble | 4:55 |
| 14. | "In My Time" |  | 5:44 |
| 15. | "11-09-2000 (Outro)" |  | 0:57 |
Screwed & Chopped albumin kappaleluettelo

| 0 | 1 | 2 | 3 |
| --- | --- | --- | --- |

| # | Kappale | Vierailet artisti(t) | Aika |
| 1. | "The Last Of A Dying Breed" |  | 3:50 |
| 2. | "OG to Me: Visiting The Shrink" (skit) | Jayo Felony, Daz Dillinger, Kurupt | 6:42 |
| 3. | "In & Out" | Devin the Dude, Too Short | 6:02 |
| 4. | "Freestyle" | Baby J, Hoffa & Snake | 4:30 |
| 5. | "In My Time" |  | 7:46 |
| 6. | "Skit" |  | 0:28 |
| 7. | "The Gangsta Shit" |  | 6:03 |
| 8. | "Look Me in My Eyes: The Gangsta Shit / The Snitch" (skit) |  | 4:26 |
| 9. | "Freestyle" | Baby J | 4:53 |
| 10. | "It Ain't" |  | 4:24 |
| 11. | "Conspiracy Theory" |  | 4:32 |
| 12. | "Watch Ya Step" |  | 5:46 |
| 13. | "Get Out" | Jay-Z | 3:55 |
| 14. | "And Yo" | Redman, Young Noble | 4:34 |
| 15. | "They Down With Us" | UGK | 6:48 |
Listasijoitukset

| Lista | Sijoitus |
| --- | --- |
U.S. "Billboard" Billboard 200: 7.
U.S. Billboard Top R&B/Hip-Hop Albums: 2.
Singlet

| Singlen nimi | Listasijoitukset |
| --- | --- |
"Look Me in My Eyes": 
It Ain't, Pt. 2": U.S. Hot R&B/Hip-Hop Singles & Tracks Chart:77.
Tietokirjallisuuden edistämispalkinto

Tietokirjallisuuden edistämispalkinto myönnetään henkilölle, joka on edistänyt ansiokkaasti tietokirjallisuuden ja tietokirjailijoiden asemaa. Edistämispalkinto on myönnetty viidesti, vuosina 2010, 2015 ja 2017, 2019 ja 2023. Palkinnon suuruus on 6 000 euroa, ja se rahoitetaan Kopioston keräämillä tekijänoikeuskorvauksilla. Palkinnon jakaa Suomen tietokirjailijat ry.
Tietokirjallisuuden edistämispalkinnon saajat

2010: Kari Vaijärvi
2015: Jaana Airaksinen
2017: Heikki Haapavaara
2019: Veli-Pekka Leppänen
2023: Hannu Paloviita
Aiheesta muualla

Tietokirjallisuuden edistämispalkinto
Timo Turunen (koripalloilija)

Timo Turunen (s. 1979) on suomalainen entinen koripalloilija. Hän pelasi 168 ottelua Korisliigassa vuosina 1999–2004. Hänen seuroinaan olivat Kouvolan Kouvot, Äänekosken Huima ja BC Jyväskylä. Korisliigauransa jälkeen hän pelasi vielä yhden kauden I divisioona A:ssa Hyvinkään Pontevan joukkueessa. 2014–2015 Turunen palasi parketille nostamaan HyPo:n joukkuetta I divisioona B:sta takaisin A:han ja pelasi vielä seuraavankin kauden joukkueessa.
Turunen pelasi urallaan myös kuusi alle 18-vuotiaiden maaottelua.
Turpeinen (Viitasaari)

| Turpeinen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°05′14″N, 26°08′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  suo-oja Ruokoseen 
Järvinumero:  14.427.1.011
Mittaustietoja
Pinnankorkeus:  149,9 m  
Pituus:  300 m  
Leveys:  110 m  
Rantaviiva:  0,663 km  
Pinta-ala:  1,678 ha  
Saaria:  ei saaria 
 fiTurpeinen 
Turpeinen  on Keski-Suomessa Viitasaarella  Mäntylän lähellä sijaitseva lampi.
Maantietoa

Lampi on 300 metriä pitkä, 110 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Suotajärven valuma-alueeseen (14.427) se kuuluu. Lammen vedenpinnan korkeus on 149,9 metriä mpy.
Timo Turunen

Timo Turunen voi tarkoittaa ainakin seuraavia henkilöitä:
Timo Turunen (s. 1948), jääkiekkoilija
Timo Turunen (s. 1959), jääkiekkoilija
Timo Turunen (s. 1964), jääkiekkoilija
Timo Turunen (s. 1979), koripalloilija
Timo Turunen (s. 1982), laulaja, tenavatähti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Timo Turunen”, voi hakea sivunnimihaulla, laajalla sivunnimihaulla tai tekstihaulla.
Timo Turunen (jääkiekkoilija, 1964)

| Timo Turunen> Henkilötiedot |
| --- | --- |
Syntynyt: 2. marraskuuta 1964 (ikä 59) Varkaus
Kansalaisuus:   Suomi
Jääkiekkoilija
Pelipaikka:  hyökkääjä
Pituus:  186 cm
Paino:  89 kg
Seura
Seura:  Ässät
Sarja:  SM-liiga
Tehtävä:  Kehitysvalmentaja
Pelaajaura
Pääsarjaura:  1989–1990
Seurat:  JoKP (I-div ja SM-liiga) Warkis (II-div.)
Valmennusura
Vuodet:  2006–
Seurat:  Jokipojat (apuv.) Jukurit (apuv.) HPK (apuv.)
Timo Turunen (s. 2. marraskuuta 1964 Varkaus) on suomalainen entinen jääkiekkoilija ja nykyinen jääkiekkovalmentaja. Turunen on Varkauden Kiekkoseuran kasvatti ja pelipaikaltaan hyökkääjä. Hän aloitti pelinsä aikuisten sarjoissa Joensuun Kiekkopoikien riveissä I-divisioonassa kaudella 1984–1985. Kaudelle 1987–1988 Turunen siirtyi yhden kauden ajaksi II-divisioonaan kasvattajaseuransa Varkauden Kiekkoseuran riveihin, josta palasi seuraavaksi kaudeksi Joensuuhun. Kaudella 1989–1990 Turunen pelasi ainoan kautensa SM-liigassa JoKP:n mukana ja jatkoi uraansa putoamisen jälkeen seuraavalla kaudella vielä yhdeksän pelin verran I-divisioonassa ennen lopettamistaan.
Pelaajauran jälkeen Turunen siirtyi valmennustehtäviin ja debytoi Joensuussa Mestis-joukkueen apuvalmentajana syksyllä 2006. Kahden Joensuun vuoden jälkeen Turunen siirtyi apuvalmentajaksi Mikkelin Jukureihin ja palasi sieltä seuraavalle kaudelle takaisin Joensuuhun. Pesti Joensuussa jäi yhden kauden mittaiseksi ja kaudelle 2010–2011 Turunen palasi takaisin apuvalmentajaksi Mikkeliin. Tällä erää Turunen toimi Jukureiden apuvalmentajana kuuden kauden ajan, ennen siirtymistään Hämeenlinnaan HPK:n liigajoukkueen apuvalmentajaksi kauden 2016–2017 alusta. Kaudesta 2021–2022 alkaen hän on toiminut Porin Ässien kehitysvalmentajana.
Tokion Disneyland

Tokion Disneylandin Tuhkimon linna
Tokion Disneyland (jap. 東京ディズニーランド, Tōkyō Dizunīrando) on yksi Tokion Disney Resort -lomakeskuksen teemapuistoista. Toinen on DisneySea. Se sijaitsee Urayasun kaupungissa Chiban prefektuurissa lähellä Tokiota. Tokion Disneyland avattiin 15. huhtikuuta 1983 ja se oli Disneyn ensimmäinen puisto Yhdysvaltojen ulkopuolella. Se on suunniteltu samantyyliseksi kuin Kalifornian Disneyland ja Floridan Magic Kingdom (osa Walt Disney Worldia). Tuhkimon linna on samanlainen kuin Floridan Walt Disney Worldissa.
Aiheesta muualla

Kuvia tai muita tiedostoja aiheesta Tokion Disneyland Wikimedia Commonsissa
Tokyo Disney Resortin nettisivu japaniksi (Arkistoitu – Internet Archive) ja englanniksi. Disney.
Alueen kartta japaniksi ja englanniksi. Disney.
Toivainen

Toivainen on suomalainen sukunimi muun muassa seuraavilla:
Antti Toivainen (1859–?), räätäli ja lyhytkasvuisin tunnettu suomalainen
Otto Toivainen (1892–1962), seikkailija, koristemaalari ja tarinan mukaan Fidžisaarten kuninkaan vävy
Rasmus Toivainen (s. 2004), jääkiekkoilija
Tuomas Toivainen (s. 1998), käsikirjoittaja, ohjaaja, ääninäyttelijä ja animaattori.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tōzō Minanogawa

Tōzō Minanogawa
Tōzō Minanogawa (jap. 男女ノ川登三, 17. syyskuuta 1903 Tsukuba-shi (つくば市), Ibaraki-ken (茨城県), Japani – 20. tammikuuta 1971), sittemmin hetken valmentajanimeltään niin ikään Tōzō Minanogawa oli ammattisumopainin historian 34. suurmestari (yokozuna). Minanogawa, oikealta nimeltään Tomojirō Sakata (酒田供治郎), syntyi nykyisen Tsukuban kaupungin alueella Tokiosta koilliseen sijaitsevassa Ibarakin prefektuurissa.
Lapsuus ja nuoruus

Tomojirōn isä Isokichi kaatui Venäjän–Japanin sodassa pojan ollessa vasta kaksivuotias. Hän osallistui lapsena perheen elatukseen auttaen äitiään Shimoa sekä isoisäänsä ja vanhempaa veljeään näiden rakentaessa kattoja kylän rakennuksiin. Rankka ruumiillinen työ karkaisi nopeasti kasvavaa poikaa, joka jo 15-vuotiaana oli 182-senttinen ja koostaan hyvin tunnettu paikallisesti.
Näihin aikoihin Takasago-tallin ykkösdivisioonaan asti yltänyt ottelija nimeltä Takaichirō Akutsugawa sattui vierailemaan lähistöllä sijaitsevassa kylpylässä ja kuuli huhun isokokoisesta pojasta. Akutsugawa päätti ottaa asiasta henkilökohtaisesti selvää eikä pettynyt näkemäänsä. Poika oli jo ottanut osaa paikallisiin nuorisoturnauksiin ja halusi kuulla tarinoita ōzumō-elämästä oikealta huippu-rikishiltä. Huomatessaan pojan ylenpalttisen innostuksen Akutsugawa päätti hillitä tätä muistuttaen rikishin elämän nurjista puolista: ankarasta harjoitusrääkistä ja paineesta voittaa turnauskehässä.
Nuori Sakata ei kuitenkaan antanut varoittelujen masentaa itseään vaan oli vakuuttunut siitä, että hänen iso kokonsa auttaisi jo sinällään hänet hyvään alkuun ammattilaisuralla. Neljännen tapaamisen jälkeen Akutsugawa suostui ottamaan nuorukaisen oppilaakseen. Koska hänen oma aktiiviuransa yhä jatkui, päätti hän lähettää pojan ystävänsä, entisen komusubi Wakaminaton Fujigane-talliin, eikä omaan Takasago-talliinsa. Suunnitelma kariutui kuitenkin vuoden 1923 Kantōn alueen valtavaan maanjäristykseen, jossa jopa 143 000 ihmistä kuoli. Fujigane-tallin rakennus paloi maan tasalle, ja Akutsugawa oli pakotettu pyytämään oman tallinsa omistajaa ottamaan poika Takasago-talliin. Tämä suostui, vaikka olikin äkämystynyt siitä, ettei ollut ollut oppilaansa ensimmäinen vaihtoehto tämän lupaavalle löydölle.
Aktiiviura > Aladivisioonavaihe

Tomojirō aloitti uransa vuoden 1924 toukokuun turnauksessa. Hänen ottelunimensä oli alusta lähtien Minanogawa. Nimi tuli hänen kotiseutuaan kuvaavasta runosta. Tōzō-nimen kaksi kanji-merkkiä tarkoittavat miestä (男) ja naista (女).
Ensimmäinen turnaus tuotti neljä voittoa ja kaksi tappiota, kaksi seuraavaa taas päättyivät lupauksia herättävästi 5–2. Aluksi Minanogawa pyrki otteluissa hyötymään poikkeuksellisesta pituudestaan. Tammikuussa 1926 hän voitti kaikki kuusi otteluaan ja otti nelosdivisioonan turnausvoiton. Hän oli tuolloin 22-vuotias, ja mitoiltaan jo 188 cm ja 130 kg. Vain kahta turnausta myöhemmin hänet korotettiin jo kakkosdivisioonaan arvoon itäinen jūryō 8. Vain kuusi turnausta oli kulunut uran alusta.
Aktiiviura > Sekitori-vaihe > Kakkosdivisioona (Jūryō)

Ensimmäisessä jūryō-turnauksessaan Minanogawan nousu jatkui yhä tuloksella 5–1. Hänen vastustajansa olivat kuitenkin vähitellen pääsemässä selville hänen oshizumō-tyylistään, jossa pyritään saavuttamaan voitto ensisijaisesti pakottamalla vastustaja ulos dohyōlta tämän vartaloon kohdistuvin työnnöin. Niinpä maaliskuussa 1927 edessä oli uran ensimmäinen makekoshi eli enemmän tappioita kuin voittoja tuottanut turnaus. Takasago-oyakata (valmennuslisenssin kolmas haltija, entinen mestari Tarō Asashio III, joka aiemmin tunnettiin nimellä Chōtarō Asaarashi) huomasi Minanogawan olevan vaikeuksissa ja pyysi tuolloin korkean sanyaku-arvon haltijan Kiyosegawan avustamaan nuorempaa rikishiä tämän harjoittelussa.
Kiyosegawa kieltäytyi aluksi, sillä hän kuului Tateyama-talliin ja oli varsin tietoinen siitä, että Minanogawan löytänyt Akutsugawa jatkoi yhä omaa aktiiviuraansa. Takasago huomautti Kiyosegawalle, että vaikka Akutsugawa yhä muodollisesti oli arvoasteikossa löytöään korkeammalla, oli Minanogawa jo tosiasiassa ohittanut joka suhteessa kokeneemman rikishin ja tarvitsi kovatasoisempaa harjoituskumppania. Takasagon ja Akutsugawan suhde oli ilmeisesti peruuttamattomasti katkeroitunut jälkimmäisen yritettyä värvätä nuori lupaus aluksi toisaalle kuin omaan talliinsa.